አሁንም ከናይል የትብብር ማእቀፍ ስምምነት ጋር ነኝ – ታንዛኒያ
 ታንዛኒያ እሷን ጨምሮ ኢትዮጵያ፣ ኬኒያ፣ ኡጋንዳ፣ ሩዋንዳና ቡሩንዲ የፈረሙትን የናይል የትብብር ማእቀፍ ስምምነት አሁንም እንደምትፈልግ የአገሪቱ የውሃ  ሚኒስትር  ገለፁ።ሰሞኑን  ታንዛኒያ  ስምምነቱ  የግብፅ  በአባይ ወንዝ ላይ ሙሉ በሙሉ መደገፍን መሰረት ባደረገ መልኩ ዳግም መከለስ አለበት የሚያል አቋም  መያዟ መገለፁን ተከትሎ የአገሪቱ ፓርላማ ባደረገው ክርክር ላይ ነው ሚኒስትሩ  ይህን ያሉት።ሚኒስትሩ ጁማኔ ማገምቤ  በማብራሪያቸው ላይ እንዳሉት፥  አገራቸው ታንዛኒያ በኢንቴቤ  ኡጋንዳ የተፈረመውን ስምምነት ለማፅደቅ በሂደት ላይ ናት።የአገሪቱ  የውጭ  ጉዳይ ሚኒስትር የሰጡትን  አስተያየት  ሲያብራሩም የተፋሰሱ  አገራት የውጭ  ጉዳይ ሚኒስትሮች እኤአ ሀምሌ  ወር ላይ እንደሚገናኙና  በዚህ ስብሰባቸው ላይ  ስምምነቱን  እንደሚገመግሙ የሚገልፅ ነው ብለዋል።ኢትዮጵያና  ሩዋንዳ  በፓርላማዎቻቸው  ያደቁትን  ስምምነት በተመሳሳይ በህግ አውጪ ምክር ቤቶቻቸው ለማስፀደቅ ኬኒያ፣ ኡጋንዳና ቡሩንዲ ጫፍ ላይ መድረሳቸውም በውይይቱ  ወቅት ተነስቷል። (ኤፍ.ቢ.ሲ)